SET ปิดพุ่ง 14 จุด รับครม.ไฟเขียวเปิดรับ “นักท่องเที่ยวลองสเตย์”- ราคาน้ำมันรีบาวด์
SET ปิดพุ่ง 14 จุด รับครม.ไฟเขียวเปิดรับ “นักท่องเที่ยวลองสเตย์”- ราคาน้ำมันรีบาวด์
15 ก.ย. 2563

ผู้สื่อข่าวรายงานว่า ดัชนีตลาดหุ้นไทย ปิดวันนี้ที่ระดับ 1,286.18 จุด เพิ่มขึ้น 13.84 จุด (+1.09%) มูลค่าการซื้อขาย 43,868.01 ล้านบาท
10 หุ้นดันดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย)  กล่าวว่า ตลาดหุ้นไทยวันนี้รีบาวด์ตามตลาดต่างประเทศ โดยตลาดหุ้นในภูมิภาคส่วนใหญ่อยู่ในแดนบวก เช่นเดียวกับตลาดในยุโรปที่เทรดบ่ายนี้ก็บวกเป็นส่วนใหญ่ เหมือนกับดาวโจนส์ฟิวเจอร์สที่เคลื่อนไหวในแดนบวก โดยตลาดบ้านเราช่วงบ่ายได้แรงหนุนจากที่ประชุมคณะรัฐมนตรี (ครม.) มีมติอนุมัติหลักการแนวทางการเปิดรับนักท่องเที่ยวประเภทพิเศษ (Special Tourist Visa) หรือ STV โดยเป็นนักท่องเที่ยวต่างชาติที่ประสงค์จะเดินทางมาพักในประเทศไทยแบบระยะยาว (Long Stay) จะเปิดให้เข้าประเทศได้ตั้งแต่เดือนต.ค.63 ส่งผลให้หุ้นหลายตัวปรับตัวขึ้นไป
นอกจากนี้ ราคาน้ำมันฟิวเจอร์สก็รีบาวด์ขึ้นด้วย ทำให้ช่วงบ่ายหุ้น PTTEP ปรับตัวขึ้น อย่างไรก็ดี ให้ติดตามการประชุมธนาคารกลางสหรัฐ (เฟด) ในวันที่ 15-16 ก.ย.นี้ และติดตามยอดขายรถยนต์ของไทย ทั้งนี้ตลาดฯยังไม่มีปัจจัยบวกแข็งแกร่งที่จะทำให้ตลาดขับเคลื่อนไปได้
แนวโน้มการลงทุนในวันพรุ่งนี้ (16 ก.ย.) นายมงคล กล่าวว่า ตลาดฯคงจะผันผวนแบบไร้ทิศทาง เนื่องจากนักลงทุนยังระวังการลงทุนหลังจากที่จะมีการชุมนุมทางการเมืองในวันที่ 19 ก.ย.นี้
พร้อมให้แนวรับ 1,270 จุด ส่วนแนวต้าน 1,295 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่    
AOT มูลค่าการซื้อขาย 2,937.44 ล้านบาท ปิดที่ 59.50 บาท เพิ่มขึ้น 1.50 บาท
MINT มูลค่าการซื้อขาย 2,148.95 ล้านบาท ปิดที่ 23.00 บาท เพิ่มขึ้น 1.20 บาท
CPF มูลค่าการซื้อขาย 1,816.46 ล้านบาท ปิดที่ 30.00 บาท เพิ่มขึ้น 1.00 บาท
PTT มูลค่าการซื้อขาย 1,574.84 ล้านบาท ปิดที่ 35.25 บาท เพิ่มขึ้น 0.25 บาท
PTTEP มูลค่าการซื้อขาย 1,412.21 ล้านบาท ปิดที่ 85.75 บาท เพิ่มขึ้น 3.00 บาท